paragraph_text: Gods & Heroes: Rome Rising je MMORPG igra, razvijena od strane Perpetual Entertainment. Sony Online Entertainment će biti distributer igre za Sjevernu Ameriku i nije sudjelovao u samom razvoju igre. Radnja igre je smještena u mitski svijet Antičkog Rima. Datum izlaska igre još nije službeno potvrđen, izlazak se očekuje krajem ljeta ili početkom jeseni 2007. Originalno je igra trebala biti puštena u prodaju krajem 2005. ali je odgođena za 2007. godinu. Igra je bila u fazi beta testiranja od listopada 2006. godine. 11. listopada 2007. Perpetual Entertainment objavljuje vijest da se izlazak igre otkazuje do daljnjega.